Document ID: 32008D0817

ΑΠΌΦΑΣΗ ΤΗΣ ΕΠΙΤΡΟΠΉΣ
της 22ας Οκτωβρίου 2008
για τροποποίηση της απόφασης 2007/777/ΕΚ όσον αφορά τις εισαγωγές ορισμένων προϊόντων με βάση το κρέας από τη Νέα Καληδονία στην Κοινότητα
[κοινοποιηθείσα υπό τον αριθμό Ε(2008) 6050]
(Κείμενο που παρουσιάζει ενδιαφέρον για τον ΕΟΧ)
(2008/817/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (1), και ιδίως το άρθρο 10 παράγραφος 2 στοιχείο α),
την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (2), και ιδίως την εισαγωγική φράση του άρθρου 8, το άρθρο 8 παράγραφος 1 πρώτο εδάφιο και το άρθρο 8 παράγραφος 4,
Εκτιμώντας τα ακόλουθα:
(1)
Η απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (3), θεσπίζει κανόνες για τις εισαγωγές στην Κοινότητα φορτίων ορισμένων προϊόντων με βάση το κρέας για κατανάλωση από τον άνθρωπο. Το μέρος 2 του παραρτήματος ΙΙ της εν λόγω απόφασης περιέχει τον κατάλογο των τρίτων χωρών και περιοχών τους από τις οποίες θα πρέπει να επιτρέπονται οι εισαγωγές αυτών των προϊόντων στην ΕΕ. Με την ίδια απόφαση καθορίζονται επίσης τα υποδείγματα πιστοποιητικών καθώς και οι κανόνες για την επεξεργασία που απαιτείται για τα προϊόντα αυτά.
(2)
Η Νέα Καληδονία ζήτησε να επιτραπούν οι εισαγωγές, στην Κοινότητα, προϊόντων της με βάση το κρέας παρασκευασμένων από εγχώρια βοοειδή και από ορισμένα θηράματα ή οι εισαγωγές ορισμένων μερών των ζώων αυτών.
(3)
Η Επιτροπή διεξήγαγε έλεγχο στη Νέα Καληδονία κατά τον οποίο καταδείχθηκε ότι η αρμόδια κτηνιατρική αρχή της εν λόγω τρίτης χώρας παρέχει κατάλληλες εγγυήσεις συμμόρφωσης με την κοινοτική νομοθεσία, σύμφωνα με το άρθρο 8 παράγραφος 1 πρώτο εδάφιο της οδηγίας 2002/99/ΕΚ.
(4)
Συνεπώς, είναι σκόπιμο να επιτραπούν οι εισαγωγές, από τη Νέα Καληδονία στην Κοινότητα, προϊόντων με βάση το κρέας παρασκευασμένων από εγχώρια βοοειδή και από ορισμένα θηράματα ή ορισμένων μερών των ζώων αυτών, με εφαρμογή, στα προϊόντα αυτά, της μη ειδικής επεξεργασίας που ορίζεται στο μέρος 4 του παραρτήματος ΙΙ της απόφασης 2007/777/ΕΚ για κτηνιατρικούς υγειονομικούς λόγους.
(5)
Συνεπώς, η απόφαση 2007/777/ΕΚ θα πρέπει να τροποποιηθεί αναλόγως.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το μέρος 2 του παραρτήματος II της απόφασης 2007/777/ΕΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 22 Οκτωβρίου 2008.

Labels: 17
5
0
3
6
18